Dehongli data

Ar ôl dadansoddi eich data, mae angen yn awr i chi ddweud beth mae’n ei olygu.

Gallwch wneud hyn ar gyfer:

* Y graffiau a’r tablau a ddadansoddwyd gennych
* Y canfyddiadau o gyfweliadau
* Gwybodaeth allweddol o ddata eilaidd yr ydych wedi’i roi yn eich log.

Gallai fod yn syniad gofyn i chi’ch hun rai o’r cwestiynau a wnaethoch ystyried wrth ddadansoddi eich data, sef:

* A oes unrhyw ganlyniadau arbennig o ddiddorol y gallwch eu dyfynnu?
* A ydy’r canlyniadau’n dangos bod agweddau ar brofiad y cwsmer yn y sefydliad sy’n eithriadol?
* A ydy’r canlyniadau’n dangos bod agweddau ar brofiad y cwsmer yn y sefydliad y mae angen eu gwella?
* A ydy’r graffiau’n dangos bod rhai grwpiau o gwsmeriaid yn cael gwell profiad nag eraill?
* A ydy’r rhan fwyaf o gwsmeriaid yn cael profiad da yn eich sefydliad dewisol?
* Pa agweddau ar y sefydliad y mae cwsmeriaid yn eu mwynhau fwyaf?

# Dadansoddi a dehongli

Mae’n eithaf dealladwy y gall fod gorgyffwrdd rhwng dadansoddi a dehongli. Peidiwch â phoeni’n ormodol am hyn. Canolbwyntiwch ar yr hyn y mae’r data’n ei ddweud a’r hyn y mae’n ei olygu am ansawdd profiad y cwsmer yn eich sefydliad dewisol.

Gallai’r geiriau a’r ymadroddion yn y blwch isod eich helpu wrth ysgrifennu eich gwybodaeth.

llun

Taflu goleuni ar

cyfleu

sylw

amlygu

portreadu

esbonio

datgelu

deall

addasu

view

arddangos

Cyfrif am

disgrifio

egluro

dod i’r amlwg